બર્થડે સ્પેશિયલ : 1983ના વિશ્વ કપના હીરો કપિલ દેવની આ વાતો તમને નહીં ખબર હોય\nઆજે કપિલનો જન્મ દિવસ છે અને તેઓ 60 વર્ષના થઈ ગયા છે. 

કપિલની જે છબીઓ માનસ પર અંકિત છે એમાં લૉર્ડસની બાલ્કનીમાં વિશ્વ કપ ઉંચકી રહેલા કપિલની. 

પોતાના આઉટ સ્વિંગ બૉલથી સામેની ટીમનો ચોંકાવી દેનારા કપિલની કે ઝિમ્બાબ્વૅ સામે અણનમ 175 રનની બાજી રમાનારા કપિલની છે. 

એમના સમયમાં એમણે વન-ડે અને ટેસ્ટ ક્રિકેટમાં ઑલરાઉન્ડર તરીકે એક બાદ એક એમ અનેક મુકામ હાંસલ કર્યા છે. 

ટેસ્ટમાં 5000થી વધારે રન અને 400 વિકેટ્સ, વન-ડેમાં 3000થી વધારે રન અને 250 વિકેટ્સ. 

આની સાથે કપિલ દેવનો એ ચહેરો પણ સામે આવે છે, જયારે તેઓ પાછળથી એક-એક વિકેટ માટે ટેસ્ટમેચમાં સંઘર્ષ કરી રહ્યા હતા. 

આ તમામ તસવીરો ઉપરાંત પણ કપિલ દેવની ઓળખ પૂરી થતી નથી અને એટલે જ અપને એવા કપિલ દેવનો પરિચય કરાવીએ, જેના વિશે દુનિયા ખાસ નથી જાણતી. 

સૌથી શ્રેષ્ઠ સ્ટ્રાઇક રેટ

કપિલ દેવ ભારત તરફથી 225 વન-ડે મૅચ રમ્યા, જેમાં તેમણે કુલ 3783 રન બનાવ્યા છે. 

આ દરમિયાન કપિલ દેવની સ્ટ્રાઇક રેટ 95.07 રહી. મતલબ, પ્રત્યેક 100 બૉલ પર 95.07 રન.

આ આંકડો એટલા માટે પણ મહત્ત્વનો છે, કેમ કે કપિલ દેવ પોતાની છેલ્લી મેચ ઓક્ટોબર 1994માં રમ્યા હતા. 

ત્યાર સુધી ક્રિકેટની દુનિયામાં બૅટ્સમૅનનો તોફાની સમય શરુ થયો નહોતો. 

જોકે, તમને એ જાણીને અચરજ થશે કે વન-ડેમાં કપિલ દેવનો આ સ્ટ્રાઇક રેટ સચિન તેંડુલકર, મહેન્દ્રસિંહ ધોની, વિરાટ કોહલી, વિવિયન રિચાર્ડ્સ અને યુવરાજ સિંહ કરતાં પણ વધારે છે. 

કપિલની સામે આ મામલે માત્ર સહેવાગ અને ઍડમ ગિલક્રિસ્ટ જ આગળ છે. 

કપિલ સાથે રમી ચૂકેલા સૈયદ કિરમાણી કહે છે, "કપિલની મોટી ખાસિયત એ હતી કે બૅટિંગ હોય કે બૉલિંગ તેઓ નહોતા બોલતા, એમનું કામ બોલતું હતું." 

તમે આ વાંચ્યું કે નહીં?

સ્ટ્રાઇક ફરતી રાખવામાં અવ્વલ

સ્ટ્રાઇક રેટ ઉપરાંત કપિલ દેવ સ્ટ્રાઇક ફરતી રાખવામાં પણ અવ્વલ હતા. 

કપિલે વન-ડેમાં 3979 બૉલમાં 3783 રન બનાવ્યા, જેમાં 291 ચોગ્ગા અને 67 છગ્ગા હતા. 

હવે, જો તેમાંથી કુલ 358 બાઉન્ડ્રી કાઢી નાખીએ, તો કપિલે 2621 બૉલમાં 2217 રન બનાવ્યા. 

મતલબ જે બૉલ પર તેઓ બાઉન્ડ્રી ન મારી શક્યા એ બૉલ પર એક-બે રન લઈને સ્ટ્રાઇક ફરતી રાખી. 

એ મુજબ એમની ઍવરેજ 61.2 રનની હતી. આ મામલે તેઓ સહેવાગ અને ગિલક્રિસ્ટથી પણ આગળ છે.

કપિલ સાથે રમી ચૂકેલા ક્રિકેટર કિરણ મોરે કહે છે, "કપિલ પાજી જેવા ક્રિકેટર મેં જોયા નથી."

"તેઓ મેદાન પર આવતાની સાથે જ રન ભેગા કરવા લાગતા. એમની પાસે સ્ટ્રાઇક બદલવાની અજોડ...\n\ntl;dr:
ભારતીય ક્રિકેટના પ્રથમ સુપરસ્ટાર એવા કપિલ દેવનુ નામ પડતા જ દિલો-દિમાગમાં અનેક છબીઓ તરી આવે છે.